SABINA บริจาค “หน้ากากผ้า” บุคลากรแพทย์ “รพ.สินแพทย์” 3,000 ชิ้น
SABINA บริจาคหน้ากากผ้าคุณภาพสูง 3D Face Mask จำนวน 3,000 ชิ้นให้กับโรงพยาบาลสินแพทย์
27 ก.ค. 2564

บริษัท ซาบีน่า จำกัด (มหาชน) หรือ SABINA ผู้ผลิตและจัดจำหน่ายชุดชั้นในภายใต้แบรนด์ “ซาบีน่า” ร่วมบริจาคหน้ากากผ้าคุณภาพสูง 3D Face Mask จำนวน 3,000 ชิ้นให้กับโรงพยาบาลสินแพทย์ ผ่านมูลนิธิสายธาร เพื่อส่งมอบความห่วงใยและส่งต่อกำลังใจให้แก่บุคลากรทางการแพทย์ ที่ต้องทำงานอย่างหนักในการรับมือกับการแพร่ระบาดของไวรัสโควิด-19
สำหรับหน้ากากผ้าคุณภาพสูง 3D Face Mask ของ SABINA เป็นหน้ากากผ้าพรีเมียมที่มีคุณสมบัติเฉพาะ ด้วยนวัตกรรมเส้นใยผ้า Aerosilver Innovation ป้องกันละอองน้ำ ยับยั้งแบคทีเรีย สวมสบาย ระบายอากาศได้ดีไม่อึดอัด ปราศจากสารตกค้างสารเคมีจากการย้อมสี ซักได้มากกว่า 30 ครั้ง ซึ่งกระบวนการผลิตได้รับการใส่ใจด้านความปลอดภัยสูงสุดทุกขั้นตอน โดยหน้ากากผ้าทุกชิ้นผ่านการฆ่าเชื้อด้วยเครื่องอบฆ่าเชื้อด้วยแสงยูวี เพื่อรับรองความสะอาดและปลอดภัย